钦定古今图书集成/理学汇编/学行典/第075卷 > 朱子全书 > 《答赵提举》
## 钦定古今图书集成/理学汇编/学行典/第075卷 > 朱子全书 > 《答赵提举》

道体之大无穷，而于其闲文理密察，有不可以毫厘
差者，此圣贤之语。《道》，所以既言“发育万物，峻极于天”，
以形容其至大，而又必曰“礼仪三百，威仪三千”，以该
悉其至微。而其指示学者修德凝道之功，所以既曰
“致其广大”，而又必曰“尽其精微”也。近世之言道者则
不然，其论大抵乐浑全而忌剖析，喜高妙而略细微，
其于所谓“广大”者则似之，而于精微有不察，则其所
谓“广大”者亦未易以议其全体之真也。